Allaybaday waa magaalo ku taalo galbeedka Somaliland, waxay u dhowdahay caasimada Somaliland Ee Hargeysa oo qiyaas ahaana u jirtaa 60km. Allaybaday waxa ay hoos tagtaa Gobolka Gabiley, waxaana ay ka midtahay saddexda magaalo ee ugu waaweyn gobolkaas oo kala ah Gabiley, Wajaale iyo Arabsiyo. Degmadda Allaybaday waxay u dhaxeysaa xad ahaan magaalooyinka Wajaale iyo Faraweyne oo ka tirsan gobolka Maroodijeex. Degmada Waxaa ay xada la leedahay dawlad deegaanka Soomaalida Itoobiya halkaasi oo ay xad kale la leedahay magaalada Harta Sheekha. Allaybaday waxa degmo ahaan loo magacaabay sanadkii 2002dii bishii 2aad 12keedii. Iyada oo uu magacaabay madaxweyne Maxamed X, Ibrahim Cigaal AHUN. Degmada Allaybaday waa degmo aad u balaadhan taariikh weyna ku leh halgankii dub u xoraynta jamhuuriyadda Somaliland. Allaybaday waa magaalo ku caana Waxsoorka beeraha, waxaana ku nool dad ku tashaday inay wax lasoo baxaan. Degmada ugu Balayada Waa wayn Somaliland ee shacabka degmada Allaybaday ay si shakhsi shakhsi ah u leeyihiin sida Harta Looyar, Axmed Daud iyo Axmed qase oo ah kuwa ugu waawayn. Allaybaday waa magaalo qadiimiya waxayna ku taala xadka udhaxeeya somaliland iyo itoobiya.